Noverint tam presentes quam futuri quod ego Odo de Barris et Elois, uxor mea, et Petrus, filius noster, concessimus et quietum clamavimus monachis Pruliacensibus, si quid juris habebamus in medietate Nemoris Comitis, que ad jus predictorum monachorum pertinere dinoscitur, ita quod nec nos, nec heredes nostri, nec homines ad jus nostrum pertinentes in ea aliquid reclamare poterimus. De hac libertate teneor ego Odo predictis monachis in perpetuum portare garantiam. Quod ut ratum et inconcussum teneatur, sigilli mei munimine roboravi. Actum anno Incarnati Verbi millesimo ducentesimo secundo.